હવે હિન્દુ કે મુસલમાન કે જાતિવાદને બાજુએ મૂકીએ તો શું ૨૦૧૯માં જાતિવાદ રાજકારણ જ રંગ લાવશે? કોઈ એક પક્ષ ક્યાં સુધી કોઈ એક જાતિ કે ધર્મના આધારે ચૂંટણીઓ જીતતો રહેશે? વિકાસ, રોજગાર, પ્રગતિ જેવા મુદ્દાઓ પર રાજનીતિ નહીં જ ટકી શકે? હાલ તો નથી જ લાગતું. જે રીતે ભાજપ અને કૉંગ્રેસ રાજકારણ રમી રહ્યા છે તે જોતાં તો નહીં જ. હાલમાં જ એસસી-એસટી એક્ટમાં સુધારાના પ્રયાસ સામે જે રીતે સવર્ણોએ આંદોલન હાથ ધર્યું છે તે જોતાં એમ લાગી રહ્યું છે કે આપણે દિવસે ને દિવસે પછાત થઈ રહ્યા છીએ. અને રાજકીય સંસ્થામાં જાણે ધર્મ-જાતિના નામે આગળ થવાની હોડ લાગી છે.